Can alano

L'alano ye una raza de can con mida media propia d'Espanya encara que d'orichens muit antigos en Europa Oriental.

 Caracteristicas y funcions 
Ye un can de tipo moloso lichero de presa y corredor. A funcionalidat tradicional ye de cosirar o vacúmen bravo u cuasi bravo en rechimen extensivo. Tamién pa a caza mayor, como can con dient pa subchectar ciervos y chabalins. A suya aplicación moderna ye a guarda y esfensa, asinas como cosirar o bestiar debant de cualsiquier depredador.

 Historia 
A existencia de cans alanos en Espanya ye calendata en uns cuantos sieglos, encara que o suyo orichen no ye claro de tot. Beluns creyen que esta raza de moloso fue extendillata por Europa por os alanos en o sieglo IV y que fue traita a la peninsula Iberica y Berbería cuan os alanos vinioron con os vandalos.

As primeras mencions escritas sobre l'alano se troban en a obra de Gonzalo de Berceo en 1247. Os textos castellanos fan mencions a cans alanos. En 1350 o rei Alifonso IX publica en o suyo "Libro de la Montería" y son mencionatos os alanos. En o sieglo XV un anonimo publica o "Tratado de la Montería" y fa una profunda descripción somatica d'esta raza de cans. En o "Libro de Alexandre", on son presents muitos aragonesismos tamién parlan d'alanos:

Tamién fan mención d'os alanos en a "Estoria de España" que mandó fer Alifonso lo Sabio: 

Tamién Cervantes y Lope de Vega parlan d'os alanos como alanos de los tercios.

Bi ha muitas mencions a los cans alanos en os textos en aragonés medieval. En o Fuero de Teruel en parlan baixo o epigrafe Del que can ageno matare o linençiare:

En textos aragoneses trobamos mencions a alanos como cans que teneban os reis y nobles. En os conflictos d'a Unión Aragonesa contra a monarquía se menciona un can alano que causó un problema:

Os alanos amaneixen en muitas pinturas, por eixemplo os cans d'a La cacería del hoyo de Velázquez, u os cans de Captura de un toro de Francisco de Goya. A practica d'a luita d'alanos con vacas u toros ya existiba lo menos en os sieglos XIV y XVI y yera conoixita de cristianos y moriscos.
 Aragón en la Edad Media, Volumen 12

A lo mesmo Chuan I li feban goyo os espectaclos de toros luitando contra alanos.
Salvador Santpere i Miquel Las costumbres catalanas en tiempo de Juan I. Dorca, 1878 

 Vinclos externos 

 Referencias 

Alano
Categoría:Molosos